CELEX: 31964D0436
Language: el
Date: 1964-07-20 00:00:00
Title: 64/436/ΕΟΚ: Απόφαση τής Επιτροπής τής 20ής Ιουλίου 1964 περί συστάσεως εξειδικευμένου τμήματος «ορύζης» τής Συμβουλευτικής Επιτροπής Δημητριακών

Avis juridique important

|

31964D0436

64/436/ΕΟΚ: Απόφαση τής Επιτροπής τής 20ής Ιουλίου 1964 περί συστάσεως εξειδικευμένου τμήματος «ορύζης» τής Συμβουλευτικής Επιτροπής Δημητριακών  

Επίσημη Εφημερίδα αριθ. 122 της 29/07/1964 σ. 2051 Ελληνική ειδική έκδοση: Κεφάλαιο 03 τόμος 1 σ. 0144  Ισπανική ειδική έκδοση: Κεφάλαιο 03 τόμος 1 σ. 0115  Πορτογαλική ειδική έκδοση : Κεφάλαιο 03 τόμος 1 σ. 0115 

++++ΑΠΟΦΑΣΗ ΤΗΣ ΕΠΙΤΡΟΠΗΣ  της 20ης Ιουλίου 1964  περί συστάσεως εξειδικευμένου τμήματος " ορύζης " της Συμβουλευτικής Επιτροπής Δημητριακών  ( 64/436/ΕΟΚ )  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εκτιμώντας :  ότι στο σημείο V του τελικού ψηφίσματός της , η γεωργική συνδιάσκεψη των Κρατών Μελών , η οποία συνεκλήθη από 3 έως τις 12 Ιουλίου 1958 στη Στρέσσα , με ικανοποίηση επληροφορήθη " περί της προθέσεως που εξεδήλωσε η Επιτροπή να διατηρήσει με τις επαγγελματικές οργανώσεις μία στενή και συνεχή συνεργασία , ιδίως για την εκτέλεση των έργων που προβλέπονται στο ψήφισμα αυτό "   ότι στη γνώμη της 6ης Μαϊου 1960 , η Οικονομική και Κοινωνική Επιτροπή εζήτησε από την Επιτροπή " να ενώσει τις ενδιαφερόμενες οργανώσεις των παραγωγών , των εμπόρων και των μισθωτών και τους καταναλωτές , στο επίπεδο της Ευρωπαϊκής Οικονομικής Κοινότητος , σε μία Συμβουλευτική Επιτροπή για τη λειτουργία των προεδρείων και ταμείων τους "   ότι απαιτείται να ζητεί η Επιτροπή τις απόψεις των διαφόρων επαγγελματικών κύκλων και των καταναλωτών για τα προβλήματα που ανακύπτουν από τη βαθμιαία δημιουργία της κοινής οργανώσεως αγοράς της ορύζης   ότι όλα τα επαγγέλματα τα οποία αφορά άμεσα η λειτουργία της κοινής οργανώσεως των αγορών , καθώς και οι καταναλωτές , πρέπει να είναι έχουν τη δυνατότητα να συμμετέχουν στην κατάρτηση των γνωμών που ζητούνται από την Επιτροπή   ότι η συμμετοχή των επαγγελματικών οργανώσεων και των καταναλωτών στην κατάρτιση των γνωμών που ζητούνται από την Επιτροπή δύναται να εξασφαλισθεί κατάλληλα δι ' ενός εξειδικευμένου τμήματος της Συμβουλευτικής Επιτροπής Δημητριακών   ότι οι επαγγελματικές γεωργικές ενώσεις , καθώς και οι ομάδες των καταναλωτών των Κρατών Μελών έχουν οργανωθεί σε κοινοτικό επίπεδο ,  ΑΠΟΦΑΣΙΖΕΙ :  Άρθρο 1  1 . Συνιστάται εξειδικευμένο τμήμα " ορύζης " της Συμβουλευτικής Επιτροπής Δημητριακών , καλούμενο στο εξής " τμήμα ορύζης " .  2 . Στο " τμήμα ορύζης " εκπροσωπούνται οι γεωργοπαραγωγοί , οι γεωργικοί συνεταιρισμοί , οι γεωργικές βιομηχανίες και οι βιομηχανίες τροφίμων , οι έμποροι των γεωργικών προϊόντων και των τροφίμων , οι εργαζόμενοι στον τομέα της γεωργίας και στον τομέα των ειδών διατροφής , καθώς και οι καταναλωτές .  Άρθρο 2  Το " τμήμα ορύζης " δύναται να παρέχει συμβουλές την Επιτροπή για όλα τα προβλήματα που έχουν σχέση με την εφαρμογή του κανονισμού αριθ . 16/64/ΕΟΚ του Συμβουλίου της 5ης Φεβρουαρίου 1964 περί βαθμιαίας δημιουργίας κοινής οργανώσεως αγοράς της ορύζης και ιδίως για τα μέτρα που λαμβάνει η Επιτροπή στα πλαίσια του κανονισμού αυτού .  Ο πρόεδρος του " τμήματος ορύζης " δύναται να υποδείκνύει στην Επιτροπή τη σκοπιμότητά να συμβουλεύεται το " τμήμα ορύζης " για θέματα αρμοδιότητας αυτού του τελευταίου , για τα οποία δεν ζητήθηκε η γνώμη του . Αυτό γίνεται κυρίως κατόπιν αιτήσεως μιας από τις αντιπροσωπευόμενες οικονομικές κατηγοριές .  Άρθρο 3  1 . Το " τμήμα ορύζης " αποτελείται από 17 μέλη : 2 . Οι έδρες κατανέμονται ως εξής :  - έξι στους παραγωγούς ορύζης   - δύο στους συνεταιρισμούς ορύζης  δύο στίς βιομηχανίες ορύζης   - μία στις βιομηχανίες που χρησιμοποιούν όρυζα και θραύσματα   - δύο στους εμπόρους ορύζης   - δύο στους εργαζόμενους από τις οποίες :  - μία στους εργαζόμενους στην γεωργία   - μία στους εργαζόμενους στα είδη διατροφής   - δύο στους καταναλωτές .  Άρθρο 4  1 . Τα μέλη του " τμήματος ορύζης " διορίζονται από την Επιτροπή κατόπιν προτάσεως των επαγγελματικών οργανώσεων ή των οργανώσεων των καταναλωτών , οι οποίες παρουσιάζουν τις περισσότερο αντιπροσωπευτικές δραστηριότητες , στα πλαίσια της κοινής οργανώσεως αγοράς της ορύζης  και οι οποίες συγκροτούνται σε κοινοτικό επίπεδο . Για κάθε έδρα που πρόκειται να πληρωθεί , οι οργανώσεις προτείνουν δύο υποψηφίους διαφορετικής ιθαγένειας .  2 . Η θητεία του μέλους του " τμήματος ορύζης " διαρκεί ένα έτος την πρώτη φορά και στη συνέχεια τρία έτη . Είναι ανανεώσιμη . Για τις προσφερόμενες υπηρεσίες δεν χορηγείται αμοιβή .  3 . Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων για πληροφοριακούς σκοπούς .  Άρθρο 5  Κατόπιν αιτήσεως μιας εκ των αντιπροσωπευομένων οικονομικών κατηγοριών , ο πρόεδρος δύναται να καλέσει έναν αντιπρόσωπο του κεντρικού οργανισμού , στον οποίο υπάγεται η κατηγορία αυτή , να παραστεί στις συνεδριάσεις . Δύναται επίσης να ζητήσει την παρουσία ως εμπειρογνώμονος κάθε προσώπου που έχει ειδικά προσόντα για θέμα εγγεγραμμένο στην ημερησία διάταξη .  Οι εμπειρογνώμονες συμμετέχουν στις συσκέψεις μόνο για το θέμα για το οποίο έχουν προσκληθεί .  Άρθρο 6  Οι αντιπρόσωποι των ενδιαφερομένων υπηρεσιών της Επιτροπής έχουν δικαίωμα να παρευρίσκονται στις συνεδριάσεις του " τμήματος ορύζης " .  Άρθρο 7  1 . Η προεδρία του " τμήματος ορύζης " εξασφαλίζεται από τον πρόεδρο της Συμβουλευτικής Επιτροπής Δημητριακών .  Το " τμήμα ορύζης " εκλέγει , την πρώτη φορά για ένα έτος και στη συνέχεια για διάρκεια τριών ετών , δύο αντιπροέδρους . Η εκλογή γίνεται δια πλειοψηφίας των δύο τρίτων των παρόντων μελών .  2 . Το " τμήμα ορύζης " συνέρχεται στην έδρα της Επιτροπής συγκαλούμενο από αυτή .  Οι υπηρεσίες της Επιτροπής ( Γενική Διεύθυνση Γεωργίας ) εξασφαλίζουν τη γραμματεία του " τμήματος ορύζης " .  Άρθρο 8  Οι συσκέψεις του " τμήματος ορύζης " αφορούν θέματα για τα οποία η Επιτροπή έχει ζητήσει μια γνώμη . Ουδεμία ψηφοφορία ακολουθεί .  Οι διατυπωθείσες απόψεις καθεμιάς από τις αντιπροσωπευόμενες οικονομικές κατηγορίες , αναγράφονται στα πρακτικά των συσκέψεων τα οποία διαβιβάζονται στην Επιτροπή .  Σε περίπτωση που η ζητηθείσα γνώμη παρέχεται ομόφωνα από το " τμήμα ορύζης " , τούτο διατυπώνει κοινά συμπεράσματα , τα οποία επισυνάπτονται στα πρακτικά .  Τα αποτελέσματα των συσκέψεων του " τμήματος ορύζης " ανακοινώνονται από την Επιτροπή στο Συμβούλιο ή στην Επιτροπή Διαχειρίσεως , κατόπιν αιτήσεώς τους .  Άρθρο 9  Με την επιφύλαξη των διατάξεων του άρθρου 214 της συνθήκης , τα μέλη του " τμήματος ορύζης " υποχρεούνται να μη μεταδίδουν τις πληροφορίες , οι οποίες περιήλθαν στην γνώση τους κατά τη διάρκεια των εργασιών του " τμήματος ορύζης ", όταν η Επιτροπή ενημερώνει το " τμήμα ορύζης " ότι η αιτούμενη γνώμη αφορά θέμα εμπιστευτικού χαρακτήρος .  Στην περίπτωση αυτή , μόνο τα μέλη του " τμήματος ορύζης " και οι εκπρόσωποι των υπηρεσιών της Επιτροπής παρίστανται στις συνεδριάσεις .  Άρθρο 10  Η παρούσα απόφαση είναι δυνατό να αναθεωρηθεί από την Επιτροπή κατόπιν πείρας που θα έχει αποκτηθεί κατά την εφαρμογή της .  Εγινε στις Βρυξέλλες , στις 20 Ιουλίου 1964 .  Για την Επιτροπή  Ο Πρόεδρος  Walter HALLSTEIN